钦定古今图书集成/方舆汇编/职方典/第1445卷 > 《京观记》宋·狄青
## 钦定古今图书集成/方舆汇编/职方典/第1445卷 > 《京观记》宋·狄青

“大宋皇祐四年夏五月，广源州贼犯邕州，陷之。江流
暴涨，东陷九城，遂至广州。广人怯战，登城自固。贼将
驻兵围城，攻之五旬，云梯土山，极肆其巧，城坚不能
下，乃还。经途复残二郡，覆四将，再入于邕，凡害将佐
三十馀人，楚、越骚然矣。朝廷忧之，君臣为之旰食。枢
密副使狄青抗章请行，愿授成筭”，上重其诚，从之。先
是，命枢密直学士孙沔、入内押班石全彬、同本路经
略使余靖经制盗贼，命青以宣徽使、都大提举，总其
节制。明年正月己未，青帅三将兵至邕州归仁铺，贼
众出城拒战，大败之。骑兵追奔十五里，所杀蛮众二
千二百馀人，伪署侍郎黄师宓等腹心将领五十七
人死于战。贼首侬智高其夜焚城自遁。诘朝，引兵进
城，俾供奉官贾荣就战场敛贼尸而殣之，为一冢于
归仁铺之侧。又遣郴县尉欧有邻聚众，伤还城而死，
并活擒而戮及奔而蹂践燔灼者三千三百二十八
人为一冢，瘗之于城北。三月，有诏筑其地为京观，乃
命立石以志其伐。铭曰：“庸臣司边，率职不虔。盗起其
间，蠢尔异类。藏亡纳”叛，以辅狡顽，窥兹无备，乘虚袭
怠，遂肆凶奸，顺流而东，列城皆空，岭表骚然，师徒桓
桓，失劲摧完，天下恻然。帝命枢臣，握节属鞬，拯坠绥
残，师行以律。赏罚贵必其谋，乃专兵家之势，动静有
制，所击无坚，吁嗟群丑，狃于常胜，敢当其前，驱彼犬
羊，敌此熊罴，血膏于原，弃甲如山，遗骸草野，百里腥